“Sírus, ǹkúkúmá yā Pérsia a dzó nâ: Ǹtondôbə Zambá yób, á ngāvə́ ma bidzóē bísə̄ yā sí, ńdɔ̄ fə̄ nyémēn á ngábénde ma nâ mə́ loŋ nyé Ndá á Yērúzalɛm yǎ á nə̄ á Yúda. 3Ényɔ́ ósə a nə́ mod yǎ áyɔŋ díé, Zambá á bɔ ai nyé, á bɛ́də́ hḿ á Yērúzalɛm yǎ á nə̄ á Yúda, á loŋ Ndá Ǹtondôbə, Zambá Ísraɛ̂l; Zambá tě nyé a nə́ á Yērúzalɛm ! 4É mān ábím bɔ́n bə́ Ísraɛ̂l bə́ ngáligi á ńnam ǹnam mú, é bod bə́ nə́ ai bɔ́ ngɔ́dɔ́ bə́ ka bɔ́ ai mɔ́ní, ai mvɔ́d, ai bibəlan bí mɔ́, ai biyə́m, ai éfáī ésə mod ǎ diŋ və́ ású Ndâ Zambá yǎ é nə̄ á Yērúzalɛm. 5Ńdɔ̄ á mīńlō mí bǒd yā Ndá Yúda ai á ndâ bod Bényamín, bəfada ai bəlevíten, ai ébá bə́sə̄ yā Ńsísīm Zambá ó ngávə́ ngul, bə́ ngákódō á sí, nə́ bákə lóŋ Ndá Ǹtondôbə yǎ é nə̄ á Yērúzalɛm. 6Bod bə́sə̄ yā ngɔ́dɔ́ bə́ ngazu bɔ́ ka ai mɔ́ní ai mvɔ́d ai bibəlan bí mɔ́, ai biyə́m, ai byə́m bí Ndá, təge láŋ bīfáī bísə bivɔ́g yā bod bə́ diŋi nə́ bávə̄. 7Ńdɔ ǹkúkúmá Sírus á ngāman sɔ́ ai bilábǎn yā Tə́mpɛl Ǹtondôbə ébí Nabukodonosor á ngānɔŋ á Yērúzalɛm a kə́ bya dásī tə́mpɛl bəzambá bóé. 8Ńdɔ̄ Sírus, ǹkúkúmá Pérsia, á ngāvə́ bía Mithredath, ǹkála akúmá wōē, Mithredath a mǎn bya láŋ, a və́ə́ Shəshbatsar, etɔŋ ńtōmbā yā Yúda. 9Táŋ yǎ byə́m bítē, ńdzɔ̄ nyí: bəbísin bə́ mvɔ́d: